‘ Handan leiktjøldini í altjóða gerðarrættarmálunum millum Føroyar og ES’ er heiti á almennum fyrilestri, sum Bjørn Kunoy doktari í lóg fer at halda í Norðurlandahúsinum mikukvøldið 5. november kl. 19.30. Við hesum vórðu lunnar lagdir undir tvey javnfjar altjóða gerðarrættarmál millum Føroyar og ES. Bjørn Kunoy stóð á odda fyri hesum arbeiði, og hann fer í fyrilestrinum at greiða frá teimum hendingum, ið lógu til grundar fyri avgerðini at seta í verk hesi altjóða gerðarrættarmál. Eisini verður greitt frá teimum nógvu avbjóðingunum, ið stóðust av hesum. Høvi verður at seta Birni spurningar. Sambært viðtøkum felagsins kunnu tey gerast limir, sum í verki hava víst, at tey hava granskingarførleika ella í minsta lagi hava útbúgving á masterstigi. Tann, sum søkir um limaskap, kann seta seg í samband við felagið á fff @ frodskaparfelag. fo. Eftir umsókn ella uppskoti frá limum býður nevndin teimum limaskap, sum hon metir lúka ásettu treytir.